पाएं अपने शहर की ताज़ा ख़बरें और फ्री ई-पेपरडाउनलोड करें
गेहूं खरीद में उठाव की समस्या काे लेकर ट्रैक्टर-ट्राली चालकों ने सोमवार को घंटों गेहूं का उठाव ठप रखा। चालकों ने बताया कि एफसीआई का गेहूं जिस गोदाम में स्टोर हाे रहा है, उन्हीं गोदामों में दूसरे कस्बों से भी गेहूं लाया जाता है। वह गेहूं ट्रकों से लाया जाता है। वे ट्रैक्टर-ट्राली से गेहूं लेकर जाते हैं तो उन्हें वहां घंटों इंतजार करवाया जाता है।
इससे वहां ट्रालियाें की लंबी लाइन लग जाती है। ऐसे में वे लोग पूरे दिन में मात्र दो ही चक्कर लगा पाते हैं। वहां पहुंचे अधिकारियों ने उन्हें भरोसा दिलाया कि गोदाम में अब ट्रैक्टर-ट्राली चालकों को प्राथमिकता दी जाएगी। इसके बाद चालकों ने उठाव शुरू करवाया।
30 हजार बैग की गेहूं की समर्थन मूल्य पर खरीद: रायसिंहनगर| बारदाने की कमी के चलते गत कई दिनों से बंद रही समर्थन मूल्य पर गेहूं की खरीद सोमवार से पुनः शुरू हो गई। भारतीय खाद्य निगम के लिए खरीद एजेंसी तिलहन उत्पादन सहकारी समिति 50 जीबी को 44495 बैग वारदाने में मिले हैं। जिसमें से 30 हजार बैग की सोमवार को समर्थन मूल्य पर गेहूं की खरीद की गई। जगनलाल अरोड़ा ने बताया कि किसानों को अब तक की गई खरीद में 48627 बैग का भुगतान 4 करोड़ 80 लाख 19165 रुपए किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn